text: Her er valgets største stemmeslugere
  22 november 2017 kl. 21.02
  Cirka hver tredje vælger i Fredericia stemte på Jacob Bjerregaard. Det gør ham til den største stemmesluger i Syd- og Sønderjylland.
  Jacob Bjerregaard kan være en særdeles tilfreds mand efter valget tirsdag. Socialdemokraten har trukket flest personlige stemmer i alle syd- og sønderjyske kommuner målt i procent af de afgivne stemmer.
  I Fredericia har cirka hver tredje vælger stemt personligt på Jacob Bjerregaard, og det gør ham til den største stemmesluger i Syd- og Sønderjylland. Han fik 9.574 personlige stemmer tirsdag.
  Jørn Pedersen (V) har været den mest populære kandidat i Kolding, hvor næsten hver fjerde vælger har stemt på ham. Han fik 12.112 personlige stemmer.
  Både Jacob Bjerregaard og Jørn Pedersen fik absolut flertal i deres kommuner.
  Længere nede af listen finder man Peter Sørensen (A) i Horsens, Erik Lauritzen (A) i Sønderborg og Thomas Andresen (V) i Aabenraa.
  Kandidatens andel af alle afgivne stemmer i kommunen
  Fredericia: 33,6 % - Jacob Bjerregaard (A)Kolding: 23,5 % - Jørn Pedersen (V)Horsens: 21,5 % - Peter Sørensen (A)Sønderborg: 18,1 % - Erik Lauritzen (A)Aabenraa: 16,1 % - Thomas Andresen (V)Fanø: 13,1 % - Erik Nørreby (V)Tønder: 12,2 % - Henrik Frandsen (V)Esbjerg: 11,3 % - Jesper Frost Rasmussen (V)Hedensted: 11,2 % - Kirsten Terkilsen (V)Haderslev: 10,7 % - Henrik Rønnow (A)Billund: 9,5 % - Ib Kristensen (V)Varde: 8,5 % - Erik Buhl (V)Vejle: 8,4 % - Jens Ejner Christensen (V)Vejen: 7,7 % - Egon Fræhr (V)
  
  